Mario Fresh, declarație neașteptată după ce a șters toate imaginile de pe Instagram. Nu mai are fotografii nici cu iubita sa, Alexia Eram. Cei doi tineri trăiesc o frumoasă poveste de dragoste de aproximativ 7 ani.
Mario Fresh a transmis un mesaj surpriză după ce a șters toate pozele de pe contul de Instagram. Au dispărut chiar și fotografiile cu Alexia Eram. Artistul și fiica prezentatoarei Andreea Esca sunt împreună de multă vreme.
Renumitul cântăreț nu a oferit prea multe detalii despre situația în care se găsește în momentul de față, însă are numai aprecieri pentru fanii săi. Fostul concurent de la Asia Express le-a mulțumit pentru susținerea de care au dat dovadă mereu.
"Voi sunteți energia și inspirația care mă determină să fiu mai bun în fiecare zi. Datorită vouă îmi reamintesc de fiecare dată când urc pe scenă de ce fac ceea ce fac. Pentru zâmbete.
Pentru căldură. Pentru că muzica ne apropie oricât am fi de diferiți și ne face să simțim. Fără voi n-aș fi cunoscut niciodată bucuria reală a unui artist când piesa lui răsună din mii de alte voci.
Am crescut cu voi, vă iubesc și vă datorez ceea ce trăiesc astăzi. Un capitol frumos se termină aici. Urmează noi începuturi. Stați cu mine!", a scris Mario Fresh pe pagina de Instagram.
Iubitul Alexei Eram a transmis acest mesaj în dreptul unei imagini în care apar fanii săi, cei care îi ascultă muzica și vin la concertele sale din București și din alte colțuri ale țării. Cântărețul este recunoscător pentru tot ce trăiește în momentul de față.
Mario Fresh a lăsat un mare semn de întrebare în rândul internauților care nu știu ce se întâmplă cu artistul în vârstă de 24 de ani. Fostul concurent de la Asia Express se bucură de o mare susținere din partea fanilor.
Foarte multe persoane i-au scris că îi sunt alături încă de când a debutat în muzică, în anul 2014. Alți oameni i-au transmis că îl sprijină indiferent de direcția pe care vrea să o urmeze în prezent, deși nu e una cunoscută.
În altă ordine de idei, Mario Fresh a anunțat că, din păcate, este nevoit să amâne și lansarea unei piese care era programată pentru 21 martie 2024. Melodia Brokoto, interpretată alături de Renvto, a fost amânată pentru o altă dată.
"Îmi pare rău, fraților. Nu e după mine. Revin cu detalii", a scris fostul protejat al lui Alex Velea la secțiunea Stories de pe Instagram, în urmă cu puțin timp. Piesa a fost cântată prima oară într-un studio de radio în urmă cu 6 luni. Fanii încă o așteaptă.